Ciro Immobile
Ciro Immobile (talaffuzi: Chiro Immobile: 1990-yil 20-fevralda tugʻilgan) — Italiyalik professional futbolchi, A Seriyaning Latsio klubi sardori va Italiya milliy futbol terma jamoasida hujumchisi. Immobile dastlabki faoliyatini „Sorrento“ jamoasida boshlagan. 2009-yilda u "Yuventus" jamoasi tomonidan sotib olinadi va keyinchalik B Seriyaning uchta klubiga, jumladan Peskaraga jamoasiga ijaraga beriladi. Peskara bilan 2012-yilda Genoaga koʻchib oʻtishdan oldin eng yaxshi toʻpurar sifatida liga chempionligini qoʻlga kiritadi. Klubdagi bir mavsumdan soʻng u „Yuventus“ning shahardosh jamoasi „Torino“ ga koʻchib oʻtadi. „Torino“da u A Seriyaning eng yaxshi toʻpurarligi uchun "Capocannoniere" mukofotini qoʻlga kiritadi. „Torino“dagi mavsumdan soʻng u Germaniyaning "Borussiya Dortmund" klubiga 2014-yilda taxminan 18-million yevroga sotiladi va u yerda DFL Superkubogini qoʻlga kiritadi. Keyin esa Ispaniyaning "Sevilya" klubiga 2015-yilda qoʻshiladi. 2016-yilda esa u ijara asosida „Torino“ga qaytadi, keyinroq o‘sha yilning iyulida „Latsio“ga sotib yuboriladi. „Latsio“dagi ikkinchi mavsumida u 33 oʻyinda 29 ta gol urib, ikkinchi marta Capocannoniere sovrinini qoʻlga kiritadi. 2019-2020-yilgi mavsum Immobile faoliyatidagi eng sermahsul mavsumlardan biri bo‘ladi. u 36 ta gol bilan bir mavsumda A Seriyada eng koʻp gol urish boʻyicha rekordni takrorlaydi va uchinchi Capocannoniere unvonini va yevropaning eng yaxshi toʻpurariga berilgan birinchi Yevropa Oltin butsasini qoʻlga kiritadi. Immobile shuningdek, „Latsio“ bilan Italiya kubogi va ikki marta Italiya Superkubogini qoʻlga kiritgan. Hozirda u „Latsio“ tarixidagi eng koʻp gol urgan futbolchi. 2022-yilda u 31 o‘yinda 27 ta gol urib, to‘rtinchi marta Capocannoniere g‘olibiga aylandi. Immobile 2014-yilda Italiya milliy futbol terma jamoasida debyut qilgan va 2014-yilgi FIFA Jahon chempionati, UEFA Evro-2016 va UEFA Evro-2020 uchun tarkibga kiritilgan va Yevro-2020 turnirda gʻalaba qozongan.